Rikunarita-ORG/Wikinium huggingface dataset:
# Karol Józef Wojtyła

Articulu in campidanesu

**Papa Giuanni Paulu II**, nasciu cun su nomini **Karol Józef Wojtyła** e nomenau a pustis *Ioannes Paulus II* e dae su 2014 tzerriau puru cumenti *Santu Juanni Paulu II*, (Wadowice 18 de maju 1920 - Tzitadi de su Vaticanu 2 de abrile 2005) est stetiu su 264° piscamu de Roma e Paba de sa cresia catolica e cabu de istadu de su Vaticanu.

Est stesti nomenau papa su 16 de santuaine de su 1978
canonizau dae Paba Frantziscu in su 27 de abrile 2014.
# Manga

Articulu in nugoresu

Wkipetan, unu pessonazu tipicamente manga.
Su **manga** (*漫画*) est unu faveddu giapponesu chi inditat, foras de su Giappone, tottu sos fumettos fattos in cùghe, mentras chi in patria si imprèat pro inditare tottu sos fumettos in zenerale.

In Giappone sos manga non sun unu zenere o un'istìle, ma si naran goi sos fumettos de calesisiat target, tema e nassionalidade, mancàri ischirriàos in "Nihon no manga" (*日本の漫画?* "fumettos giapponesos"), "Itaria no manga" (*イタリアの漫画?* "fumettos italianos") e gai sichìnde.

|  |  |
| --- | --- |
|  | **«** [Fumettu e manga] sun uguales, sos fumettos sun fumettos. Si cheret distìngher su manga, ma su manga est fumettu: s'istìle est pètzi unu pacu a divèrsu, peròe deo non bi atzàpo tantu distàntzia **»** |
|  | (Keiko Ichiguchi in supra de sa differentzia tra fumettu otzidentale e orientale.) |

Foras de su Giappone, su faveddu "manga" si impreat pro inditare sos fumettos giapponesos, fìntzas si s'isparghimèntu de su manga pèri su mundu at fattu a manera chi sas tipicas cunventziones graficas de su manga sian bènnias a èsser tantu caratteristicas de influentziàre s'istìle de su fumettu fìntzas in foras, battìnde a sa nàschia de cosas sìmiles in Corea de Zosso chin sos *manhwa* e in Tzina, Taiwan e Hong Kong chin sos *manhua*. In Frantza fit nàschia adderettùra sa currente de *la nouvelle manga*, chi ponet a pare sos fumettos francu-belgas (*bande dessinée*) chin sos manga; in sos Istados Unidos si an imbentàu su noulozìsmu "Amerimanga" pro inditare sos manga fattos in cùghe.
# Atene

Articulu in logudoresu

S'Acropoli de Atene
**Atene** (in gregu: Αθήνα, *Athína*) este sa capitale e sa tzitade pius populada de sa Grèghia est collocada in sa regione de s'Attica. Est una de sas tzitades pius antigas de su mundu, s'esistenzia sua est documentada dae unos 3.400 annos. Est sa tzitade inue est naskida sa demograzia.
In su 2001 aiada una populazione de 745,514 s'area metropolitana nde contaiat 3,130,841
# Turkia

Articulu in campidanesu

Sa bandera

Sa **Repùbrica de Turkia** (in turcu *Türkiye Cumhuriyeti*) est una natzioni chi s'estèndit in dus continentis: sa parti prus manna est in sa penìsula de Anatòlia, in s'Àsia, e una parti prus piticca est in s'antiga Tracia, in s'Europa.

Cunfinat a setentrione cun sa Bulgaria, su mari Nieddu e sa Geòrgia, a orienti cun s'Armènia, s'Azèrbaigian e s'Iran, a meridioni cun s'Iraq, sa Sìria e su mari Mesuterràneu Orientali, a otzidenti cun sa Grèghia e su mari Egeu.

Ìntras sa parti europea e sa parti asiàtica de sa Turkia ddui est su mari de Màrmara, chi dividit is dus continentis cun dus istrintus: is Dardanellus e su Bòsphoru, aundi s'agatat sa citadi de Istanbul (in limba turca *İstanbul*), chi est sa prus manna e importanti de sa natzioni, mancari sa capitali est Ankara (in s'Anatòlia).
Sa religioni prus sighia est s'Islam, ma ddui funt fintzas minorantzas cristianas, ortodossas e giudeas.
Su fundadore de s'istadu turku e su primu presidente fidi istadu Atatürk.
# Isvìtzera

Articulu in logudoresu

Sa positzione de s'Isvìtzera
Sa **Confederatzione Isvitzera** (in tedescu *Schweizerische Eidgenossenschaft*, in frantzesu *Confédération suisse*, in romancio *Confederaziun svizra*, in italianu "Confederazione svizzera"), comunemente abriviada in **Isvìtzera** (in tedescu *Die Schweiz*, in frantzesu *Suisse*, in romancio *Svizra*, in italianu *Svizzera*), est un istadu federale de s'Europa, cumpostu de 26 cantones. Est a lacana cun sa Germània, cun s'Austria, cun su Liechtenstein, cun s'Italia e cun sa Frantza. Tenet istèrrida de 41.285 km² e populatzioni de unus 8.341.000 bividores (2014).

Sa capitale est Berna.
# Organizatzione de sas Natziones Unidas pro sa Massaria e su Nudriamentu

Artìculu in LSC

Logo de sa FAO
S'**Organizatzione de sas Natziones Unidas pro sa Massaria e su Nudriamentu** (**FAO**, sigla de *Food and Agriculture Organization*) est un'organizatzione ispetzìfica de s'ONU, criada su 16 de santugaine de su 1945, in sa tzitade de Québec. Sa FAO cunsistet de 188 membros (187 istados prus s'Unione Europea). Su lemma suo est «Agiudare a costruire unu mundu chene fàmine» e sa sede sua est in sa tzitade de Roma, Itàlia.

Sa FAO realizat programmas pro artziare sos livellos de nudriamentu e de vida, megiorare s'atòliu de sa produtzione, elaboratzione, cummèrtziu e distributzione de sos alimentos e produtos agrìculos de fatorias, forestales e de pisca, promovende s'isvilupu e megioriu de sa populatzione rurale.

Custu organismu preparat a sas natziones in isvilupu a fàghere fronte a situatziones de emergèntzia alimentare e, in casu netzessàriu, prestat agiudu de urgèntzia. Promovet investimentos in sa massaria, su perfetzionamentu de sa produtzione agrìcula, sa pesadia de bestiàmene e su trasferimentu de tecnologia a sos paisos in isvilupu. Puru favoresset sa cunservatzione de sas risursas naturales istimulende s'isvilupu de sa pisca, pischicultura e sas fontes de energia rennovàbiles.

Dae su 1981 si cunsìderat su 16 de santugaine comente Die Mundiale de s'Alimentatzione.

## Àteros progetos
# Istadu de Palestina

Artìculu in LSC

Bandera de s'Istadu de Palestina
Posidura in su mundu

PALESTINE AND TRANSJORDAN UNDER BRITISH MANDATE
Dome In Jerusalem, The Capital City Of State Of Palestine
 Dome in Jerusalem The Capital City Of Palestine
PALESTINE POUND
PALESTINE STAMP UNDER BRITISH MANDATE
PALESTINE STAMP UNDER BRITISH MANDATE

PALESTINE 1759
PALESTINE 1851
PALESTINE 1864
PALESTINE 1900
PALESTINE 1915
Palestine 1920
PALESTINE 1924
PALESTINE 1946
PALESTINE 1947
Reconnoschimentu dae is àteras natziones de su mundu
S'**Istadu de Palestina** (in àrabu: **دولة فلسطين**, *Dawlat Filastin*), naradu fintzas isceti **Palestina**, est unu istadu postu in s'Oriente Mèdiu, chi s'agatat a cara de su mare Mediterràneu. Est formadu de is territòrios de sa Cisgiordània, de sa Fròngia de Gaza e de Gerusalemme Est. Impare a partes de is territòrios de Israele, Sìria, Giordània, Lìbanu cumponet sa regione istòricu-geogràfica de Palestina. S'istadu proclamat Gerusalemme Esta che capitale, cun tantu ca sa tzitade s'agatet suta cuntrollu israelianu. Is offìtzios amministrativos istant intames in Ramallah.

S'indipendèntzia de s'istadu fiat proclamada a inghitzu in su 1988 dae s'Organizatzione pro da liberatzione de sa Palestina, a pustis disposta dae is Natziones Unidas cun sa Resolutzione 67/19 de s'Assemblea Generale de su 29 de anniasantu 2012: a sa Palestina est istada cuntzèdida s'intrada in calidade de istadu non membru cun istatutu de osservadore permanente. Israele non reconnoschet s'istadu.

Mancari reconnotu de manna parte de is natziones de su mundu, s'Istadu de Palestina non tenet a die de oe una organizatzione istatale tìpica, non tenet esèrtzitu regulare e su bonu de su territòriu suo, est a nàrrere sa Cisgiordània, dae su 1967 est ocupadu dae Israele, chi non reconnoschet perunu deretu de tzitadinàntzia a sa populatzione palestinesa chi bi istat. Intames s'esèrtzitu israelianu s'est retiradu dae sa Fròngia de Gaza in su 2005, evacuende unos 9.000 colonos ebreos, ma cussa iscra de terra abbarrat suta blocu navale, terrestre e aèreu. Gerusalemme Est, is palestinesos la rivèndicant comente capitale issoro, ma Israele si l'at annessa dae su 1967, e in su 1980 at decraradu totu sa tzitade de Gerusalemme comente capitale "eterna, unida e non partzida" de s'istadu ebràicu. In sa parte orientale de sa tzitade bi istant unos 300.000 palestinesos e est inghiriada dae insediamentos de colonos ebreos.

Is colonos ebreos chi oe istant in is insediamentos israelianos fraigados in is territòrios palestinesos ocupados sunt unos 700.000.

S'atuale cabu de istadu est Mahmoud Abbas, su guvernu est ghiadu dae Rami Hamdallah.

## Àteros progetos

## Boghes curreladas

* Palestina
* Palestinesos
* Israele
* Solutzione de un'Istadu ùnicu